**ГОДИШЊИ ПРОГРАМ РАДА**

Наставни предмет: Eнглески језик Разред: **шести**

Школа: ­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Уџбеник: ***To the Top 2,* Дата Статус**

**Циљ** наставе енглеског језика је развијање сазнајних и интелектуалних способности ученика, његових хуманистичких, моралних и естетских ставова, стицање позитивног односа према другим језицима и културама, као и према сопственом језику и културном наслеђу, уз уважавање различитости и навикавање на отвореност у комуникацији, стицање свести и сазнања о функционисању страног и матерњег језика.

|  |  |  |  |  |  |
| --- | --- | --- | --- | --- | --- |
| **БРОЈ И НАЗИВ ТЕМЕ/ОБЛАСТИ**  **(Комуникативне функције)** | **ИСХОДИ** | **НАСТАВНИ САДРЖАЈИ И ОПЕРАТИВНИ ЗАДАЦИ** | **Број часова по теми** | **Обрада** | **Остали типови** |
| **По завршеној теми/области ученици су у стању да у усменој комуникацији:** | **Ученици у усменој комуникацији уче и увежбавају:** |
| **1. Hello**  Поздрављање; представљање себе и других и тражење/ давање информација о себи и другима у ширем комуникативном контексту. | - препознају и именују појмове који се односе на тему;  - поздраве и отпоздраве, представе себе и другог користећи позната језичка средства;  - поставе и одговоре на позната питања личне природе;  - у неколико везаних исказа саопште информације о себи и другима;  - разумеју и примењују правила учтиве комуникације.  - размене информације које се односе на дате  комуникативне ситуације. | Речи и изразе који се односе на тему; језичке структуре *How old…? / What? Where… from? / When? How many?, I’m Julie. My name’s Natalie.* ***(the verb be)*** *I’ve got one sister.* ***(have got)*** *Tigers can swim.* ***(the verb can)*** *There is a magazine. There are watches.* ***(there is/are)****,**family, days, months, countries, nationalities,* текстове и дијалоге који се односе на тему и интеркултурне садржаје (слушају, читају, говоре и пишу). | **4** | **0** | **4** |
| **Корелација са другим предм.** | српски језик, биологија, географија, грађанско васпитање | | | | |
| **Стандарди постигнућа** | 1.1.1. 1.1.2. 1.1.3. 1.1.4. 1.1.5. 1.1.6. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.14. 1.1.15. 1.1.16. 1.1.17. 1.1.18. 1.1.20. 1.1.22. 1.1.23. 1.2.1. 1.2.2. 1.2.3. 1.2.4. 1.3.1. 2.1.1. 2.1.2. 2.1.3. 2.1.6. 2.1.8. 2.1.12. 2.1.13. 2.1.15. 2.1.19. 2.1.20. 2.1.22. 2.1.24. 2.1.25. 2.1.26. 2.2.1. 2.2.2. 2.2.3. | | | | |
| **Начин провере постигнућа** | Посматрање и праћење, усмена провера кроз играње улога у паровима, симулације у паровима, тестови вештина и различите технике формативног оцењивања, пројекти ученика. | | | | |

|  |  |  |  |  |  |
| --- | --- | --- | --- | --- | --- |
| **2. My life**  Тражење/ давање информација о себи и другима у ширем комуникативном контексту; изража-вање допадања/ недопадања; описивање догађаја у садашњости. | - препознају и именују појмове који се односе на тему;  - разумеју краће и дуже текстове у којима се описују сталне, уобичајене и тренутне радње;  - размене информације које се односе на дате  комуникативне ситуације;  - поставе и одговоре на питања личне природе;  - у неколико везаних исказа саопште информације о себи и другима;  - разумеју и реагују на дуже исказе који се односе на изражавање допадања/недопадања;  - размене информације које се односе на допадање/недопадање уз образложење;  - у неколико везаних исказа саопште информације о себи и другима;  - опишу сталне, уобичајене и тренутне догађаје / активности и способности користећи неколико везаних исказа. | Речи и изразе који се односе на тему; језичке структуре *Betty always tidies her room at the weekend.* ***(Present Simple)*** *Mike usually watches TV in the evening.* ***(Adverbs of frequency)*** *How often do you do the washing up?* ***(How often?)*** *on Fridays/in the afternoon* ***(Prepositions of time)*** *They are painting now.* ***(Present Progressive)*** *I usually play football every day, but today I’m playing computer games.* ***(Present Simple vs. Present Progressive)*** *see, like, love, hate, want, think, need, understand* ***(Stative verbs)*** *I need some help with this project.* ***(Some/Any/No/Every and their compounds)*** *They are rollerblading.* ***(Subject pronouns)*** *Look at them.* ***(Object pronouns)*** *His name is Tony.* ***(Possessive adjectives)*** *It’s theirs.* ***(Possessive pronouns)*** *That’s my cousin’s skateboard.* ***(Possessive case)*** текстове и дијалоге који се односе на тему и интеркултурне садржаје (слушају, читају, говоре и пишу). | **8** | **3** | **5** |
| **Корелација са другим предм.** | час одељенског старешине, српски језик, техничко и информатичко образовање, ликовна култура | | | | |
| **Стандарди постигнућа** | 1.1.1. 1.1.2. 1.1.3. 1.1.4. 1.1.5. 1.1.6. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.14. 1.1.15. 1.1.16. 1.1.17. 1.1.18. 1.1.19. 1.1.20. 1.1.21. 1.1.22. 1.1.23. 1.2.1. 1.2.2. 1.2.3. 1.2.4. 1.3.1. 1.3.2. 2.1.1. 2.1.2. 2.1.3. 2.1.4. 2.1.5. 2.1.6. 2.1.8. 2.1.9. 2.1.10. 2.1.11. 2.1.12. 2.1.13. 2.1.14. 2.1.15. 2.1.16. 2.1.19. 2.1.20. 2.1.21. 2.1.22. 2.1.23. 2.1.24. 2.1.25. 2.1.26. 2.2.1. 2.2.2. 2.2.3. 2.2.4. 2.3.1. 2.3.2. 2.3.3. | | | | |
| **Начин провере постигнућа** | Посматрање и праћење, усмена провера кроз играње улога у паровима, симулације у паровима, тестови вештина и различите технике формативног оцењивања, пројекти ученика. | | | | |
| **3. Believe it or not**  Описивање догађаја у прошлости. | - препознају и именују појмове који се односе на тему;  - разумеју краће и дуже текстове у којима се описују догађаји у прошлости;  - размене информације у вези са догађајима у прошлости;  - опишу у неколико везаних исказа догађај из прошлости/историјску личност и сл.  - разумеју и реагују на дуже исказе који се односе на допадање/недопадање;  - изразе допадање/недопадање познатим језичким средствима. | Речи и изразе који се односе на тему; језичке структуре *Two astroanuts walked there for the first time in 1969.* ***(Past Simple)*** *I couldn’t sleep.* ***(Could)*** *Last night we were watching TV.* ***(Past Progressive)*** *While I was listening to music, my mum came home.* ***(Past Simple-Past Progressive)*** *The children were playing in the garden while their mother was cooking.* ***(Time clauses: when, while)*** *She sings terribly.* ***(Adverbs of manner)*** *I used to play football when I was a child.* ***(Used to)*** текстове и дијалоге који се односе на тему и интеркултурне садржаје (слушају, читају, говоре и пишу). | **10** | **4** | **6** |
| **Корелација са другим предм.** | српски језик, музичка култура, час одељенског старешине, географија, физичко васпитање, историја, ликовна култура, музичка култура | | | | |
| **Стандарди постигнућа** | 1.1.1. 1.1.2. 1.1.3. 1.1.4. 1.1.5. 1.1.6. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.14. 1.1.15. 1.1.16. 1.1.17. 1.1.18. 1.1.19. 1.1.20. 1.1.22. 1.1.23. 1.2.1. 1.2.2. 1.2.3. 1.2.4. 1.3.1. 1.3.2. 1.3.3. 2.1.1. 2.1.2. 2.1.3. 2.1..4. 2.1.6. 2.1.8. 2.1.9. 2.1.10. 2.1.12. 2.1.13. 2.1.14. 2.1.15. 2.1.16. 2.1.19. 2.1.20. 2.1.21. 2.1.22. 2.1.23. 2.1.24. 2.1.25. 2.1.26. 2.2.1. 2.2.2. 2.2.3. 2.2.4. 2.3.7. 2.3.8. | | | | |
| **Начин провере постигнућа** | Посматрање и праћење, усмена провера кроз играње улога у паровима, симулације у паровима, тестови вештина и различите технике формативног оцењивања, пројекти ученика. | | | | |

|  |  |  |  |  |  |
| --- | --- | --- | --- | --- | --- |
| **4. A visit to a city**  Описивање места; исказивање просторних односа и смера кретања; | - препознају и именују појмове који се односе на тему;  - разумеју дужи опис места (знаменитости, институције и сл.);  - упореде и опишу карактеристике места, користећи позната језичка средства;  - опишу места користећи позната језичка средства (знаменитости, занимљивости и сл.);  - разумеју појединачне и везане исказе који се односе на просторне односе и смер кретања;  - питају и кажу где се нешто налази користећи примерена језичка средства;  - затраже и у неколико везаних исказа саопште смер кретања;  - поштују правила учтиве комуникације;  - опишу значајније градове циљних култура и њихове знаменитисти. | Речи и изразе који се односе на тему; језичке структуре *Could I help you? My mum may be at home now, but I’m not sure.* ***(can/could/may/might)*** *It’s behind a bank.* ***(Prepositions of place)*** *Go down this road.* ***(Prepositions of movement)*** *Let’s…, How about…?, Why don’t we…? My room is cleaner than my brother’s.* ***(Comparative forms)*** *Sarah is as beautiful as her mother.* ***(as+adjective+as)*** *Barcelona is one of the most beautiful cities in the world.* ***(Superlative forms)*** *Which is the most expensive means of transport?* ***(Which)*** текстове и дијалоге који се односе на тему и интеркултурне садржаје (слушају, читају, говоре и пишу). | **7** | **3** | **4** |
| **Корелација са другим предм.** | српски језик, географија, биологија, час одељенског старешине, ликовна култура | | | | |
| **Стандарди постигнућа** | 1.1.1. 1.1.2. 1.1.3. 1.1.4. 1.1.5. 1.1.6. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.14. 1.1.18. 1.1.20. 1.1.21. 1.1.22. 1.1.23. 1.2.1. 1.2.2. 1.2.3. 1.2.4. 2.1.1. 2.1.2. 2.1.3. 2.1.5. 2.1.6. 2.1.7. 2.1.8. 2.1.9. 2.1.11. 2.1.12. 2.1.13. 2.1.14. 2.1.15. 2.1.16. 2.1.17. 2.1.18. 2.1.19. 2.1.20. 2.1.21. 2.1.22. 2.1.23. 2.1.24. 2.1.25. 2.1.26. 2.2.1. 2.2.2. 2.2.3. 2.2.4. 2.3.1. 2.3.2. 2.3.3. 2.3.5. 2.3.7. 2.3.8. | | | | |
| **Начин провере постигнућа** | Посматрање и праћење, усмена провера кроз играње улога у паровима, симулације у паровима, тестови вештина и различите технике формативног оцењивања, пројекти ученика. | | | | |
| **5. The first writtent test**  Описивање места; описивање догађаја, стања и појава у садашњости и прошлости. | - разумеју краће и дуже текстове у којима се описују сталне, уобичајене и тренутне радње;  - размене информације у вези са догађајима у прошлости;  - упореде и опишу карактеристике места, користећи позната језичка средства. | Лексику и језичке структуре које се односе на тему и наведене комуникативне функције, а које су се радиле у темама 1, 2, 3 и 4; | **3** | **0** | **3** |

|  |  |  |  |  |  |
| --- | --- | --- | --- | --- | --- |
| **Корелација са другим предм.** | српски језик | | | | |
| **Стандарди постигнућа** | 1.1.1. 1.1.2. 1.1.3. 1.1.4. 1.1.5. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.14. 1.1.15. 1.1.16. 1.1.17. 1.1.18. 1.1.19. 1.1.20. 1.2.1. 1.2.2. 1.2.3. 1.2.4. 1.3.1. 1.3.2. 2.1.1. 2.1.2. 2.1.3. 2.1.4. 2.1.5. 2.1.6. 2.1.7. 2.1.12. 2.1.13. 2.1.14. 2.1.15. 2.1.16. 2.1.17. 2.1.19. 2.1.22. 2.2.1. 2.2.2. 2.2.3. 2.2.4. | | | | |
| **Начин провере постигнућа** | Посматрање и праћење, усмена и писмена провера кроз задатке. | | | | |
| **6. Science matters**  Исказивање предвиђања, понуде/ одлука и намера у будћности. | - препознају и именују појмове који се односе на тему;  - разумеју краће и дуже текстове који се односе на исказивање предвиђања, понуда/одлука, планова и намера у будћности;  - разумеју и размене информације које се односе на предвиђање, понуде/одлуке, и намере у будућности;  - изразе своја и туђа предвиђања, понуде/одлуке, и намере у будћности;  - разумеју и примењују правила учтиве комуникације. | Речи и изразе који се односе на тему; језичке структуре *He’s going to look for information on the Internet.* ***(Future be going to)*** *I’ll do it later. I think it’ll rain tomorrow.* ***(Future will)***текстове и дијалоге који се односе на тему и интеркултурне садржаје (слушају, читају, говоре и пишу). | **9** | **4** | **5** |
| **Корелација са другим предм.** | физика, биологија, српски језик, географија, информатика и рачунарство, музичка култура | | | | |
| **Стандарди постигнућа** | 1.1.1. 1.1.2. 1.1.3. 1.1.4. 1.1.5. 1.1.6. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.14. 1.1.15. 1.1.16. 1.1.17. 1.1.18. 1.1.19. 1.1.20. 1.1.21. 1.1.22. 1.1.23. 1.2.1. 1.2.2. 1.2.3. 1.2.4. 1.3.1. 1.3.2. 2.1.1. 2.1.2. 2.1.3. 2.1.4. 2.1.5. 2.1.6. 2.1.8. 2.1.9. 2.1.10. 2.1.12. 2.1.13. 2.1.14. 2.1.15. 2.1.16. 2.1.17. 2.1.19. 2.1.20. 2.1.21. 2.1.22. 2.1.24. 2.1.25. 2.1.26. 2.2.1. 2.2.2. 2.2.3. 2.2.4. 2.3.1. 2.3.2. 2.3.3. | | | | |
| **Начин провере постигнућа** | Посматрање и праћење, усмена провера кроз играње улога у паровима, симулације у паровима, тестови вештина и различите технике формативног оцењивања, пројекти ученика. | | | | |

|  |  |  |  |  |  |
| --- | --- | --- | --- | --- | --- |
| **БРОЈ И НАЗИВ ТЕМЕ/ОБЛАСТИ**  **(Комуникативне функције)** | **ИСХОДИ** | **НАСТАВНИ САДРЖАЈИ И ОПЕРАТИВНИ ЗАДАЦИ** | **Број часова по теми** | **Обрада** | **Остали типови** |
| **По завршеној теми/области ученици су у стању да у усменој комуникацији:** | **Ученици у усменој комуникацији уче и увежбавају:** |
| **7. Danger**  Описивање догађаја/искустава из прошлости;  описивање живих бића и појава. | - препознају и именују појмове који се односе на тему;  - разумеју краће и дуже текстове који се односе на описивање искуства из недефинисане и дефинисане прошлости;  - разменe информације у вези са искуствима из недефинисане и дефинисане прошлости;  - опишу у неколико везаних исказа своја и туђа искуства из недефинисане и дефинисане прошлости; | Речи и изразе који се односе на тему; језичке структуре *Have you ever visited Italy?* ***(Present Perfect Simple)*** *Dennis has never seen a real snake.* ***(Time expressions: ever, never, before, always, just, so far, once, twice)*** *Have you taken the dog for a walk yet? Yes, I took Rex for a walk before lunch.* ***(Present Perfect Simple vs Past Simple)*** *I have already bought a tent.* ***(Time expressions: yet, already)*** *How long has Billy been here? Billy has been here for 2 hours.* ***(for, since)*** текстове и дијалоге који се односе на тему и интеркултурне садржаје (слушају, читају, говоре и пишу). | **11** | **4** | **7** |
| **Корелација са другим предм.** | српски језик, музичка култура, час одељенског старешине, биологија, физичко васпитање, географија | | | | |
| **Стандарди постигнућа** | 1.1.1. 1.1.2. 1.1.3. 1.1.4. 1.1.5. 1.1.6. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.15. 1.1.16. 1.1.17. 1.1.18. 1.1.19. 1.1.20. 1.1.21. 1.1.22. 1.1.23. 1.1.23. 1.2.1. 1.2.2. 1.2.3. 1.2.4. 1.3.1. 1.3.3. 1.3.4. 2.1.1. 2.1.2. 2.1.3. 2.1.4. 2.1.5. 2.1.6. 2.1.7. 2.1.8. 2.1.9. 2.1.10. 2.1.11. 2.1.12. 2.1.13. 2.1.14. 2.1.15. 2.1.17. 2.1.18. 2.1.19. 2.1.20. 2.1.21. 2.1.22. 2.1.23. 2.1.24. 2.1.25. 2.1.26. 2.2.1. 2.2.2. 2.2.3. 2.2.4. 2.3.1. 2.3.2. 2.3.7. 2.3.8. | | | | |
| **Начин провере постигнућа** | Посматрање и праћење, усмена провера кроз играње улога у паровима, симулације у паровима, тестови вештина и различите технике формативног оцењивања, пројекти ученика. | | | | |

|  |  |  |  |  |  |
| --- | --- | --- | --- | --- | --- |
| **БРОЈ И НАЗИВ ТЕМЕ/ОБЛАСТИ**  **(Комуникативне функције)** | **ИСХОДИ** | **НАСТАВНИ САДРЖАЈИ И ОПЕРАТИВНИ ЗАДАЦИ** | **Број часова по теми** | **Обрада** | **Остали типови** |
| **По завршеној теми/области ученици су у стању да у усменој комуникацији:** | **Ученици у усменој комуникацији уче и увежбавају:** |
| **8. Nowadays**  Изражавање мишљења, слагања и неслагања; описивање предмета;  изражавање количина и цена; | - препознају и именују појмове који се односе на тему;  - у неколико везаних исказа саопште информације о себи и другима;  - разумеју предлоге и одговоре на њих;  - разумеју и реагују на дуже исказе који се односе на допадање/недопадање;  - изразе допадање/недопадање познатим језичким средствима;  - опишу у неколико везаних исказа предмете, као и радње, стања и појаве у садашњости, прошлости и будућности;  - разумеју и саопште исказе који се односе на изражавање количина и цена. | Речи и изразе који се односе на тему; језичке структуре *This shirt is too big for me. James can’t drive a car yet. He isn’t old enough.* ***(Too/Enough)*** *Which jumper is red? The red one.* ***(One/Ones)*** *How many hours did you sleep last night?* ***(How much? / How many? /Much/Many/A lot of/Lots of/Loads of/A few/A little)*** *That’s the girl who/that lives next door.* ***(Relative pronouns: who/which/that)*** *I must/have to learn how to use a computer.* ***(Must/Have to)***текстове и дијалоге који се односе на тему и интеркултурне садржаје (слушају, читају, говоре и пишу). | **9** | **3** | **6** |
| **Корелација са другим предм.** | српски језик, информатика и рачунарство, ликовна култура, час одељенског старешине, музичка култура | | | | |
| **Стандарди постигнућа** | 1.1.1. 1.1.2. 1.1.3. 1.1.4. 1.1.5. 1.1.6. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.14. 1.1.15. 1.1.16. 1.1.17. 1.1.18. 1.1.19. 1.1.20. 1.1.22. 1.1.23. 1.2.1. 1.2.2. 1.2.3. 1.2.4. 1.3.1. 1.3.2. 1.3.3. 2.1.1. 2.1.2. 2.1.3. 2.1..4. 2.1.6. 2.1.8. 2.1.9. 2.1.10. 2.1.12. 2.1.13. 2.1.14. 2.1.15. 2.1.16. 2.1.19. 2.1.20. 2.1.21. 2.1.22. 2.1.23. 2.1.24. 2.1.25. 2.1.26. 2.2.1. 2.2.2. 2.2.3. 2.2.4. 2.3.7. 2.3.8. | | | | |
| **Начин провере постигнућа** | Посматрање и праћење, усмена провера кроз играње улога у паровима, симулације у паровима, тестови вештина и различите технике формативног оцењивања, пројекти ученика. | | | | |

|  |  |  |  |  |  |
| --- | --- | --- | --- | --- | --- |
| **БРОЈ И НАЗИВ ТЕМЕ/ОБЛАСТИ**  **(Комуникативне функције)** | **ИСХОДИ** | **НАСТАВНИ САДРЖАЈИ И ОПЕРАТИВНИ ЗАДАЦИ** | **Број часова по теми** | **Обрада** | **Остали типови** |
| **По завршеној теми/области ученици су у стању да у усменој комуникацији:** | **Ученици у усменој комуникацији уче и увежбавају:** |
| **9. The Second written test**  Описивање догађаја, стања и појава у садашњости, прошлости и будућности; | - разумеју краће и дуже текстове који се односе на описивање радњи, стања и појава у садашњости, прошлости и будућности;  - опишу у неколико везаних исказа стања и појаве у садашњости, прошлости и будућности. | Лексику и језичке структуре које се односе на тему и наведене комуникативне функције, а које су се радиле у темама 6, 7 и 8; | **3** | **0** | **3** |
| **Корелација са другим предм.** | српски језик | | | | |
| **Стандарди постигнућа** | 1.1.1. 1.1.2. 1.1.3. 1.1.4. 1.1.5. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.15. 1.1.18. 1.1.19. 1.1.20. 1.1.21. 1.1.22. 1.1.23. 1.1.23. 1.2.1. 1.2.2. 1.2.3. 1.2.4. 1.3.1. 1.3.3. 1.3.4. 2.1.1. 2.1.2. 2.1.3. 2.1.6. 2.1.7. 2.1.8. 2.1.12. 2.1.13. 2.1.14. 2.1.18. 2.1.19. 2.1.20. 2.1.21. 2.1.22. 2.1.23. 2.2.1. 2.2.2. 2.2.3. 2.2.4. 2.3.1. 2.3.2. 2.3.7. 2.3.8. | | | | |
| **Начин провере постигнућа** | Посматрање и праћење, усмена и писмена провера кроз задатке. | | | | |

|  |  |  |  |  |  |
| --- | --- | --- | --- | --- | --- |
| **БРОЈ И НАЗИВ ТЕМЕ/ОБЛАСТИ**  **(Комуникативне функције)** | **ИСХОДИ** | **НАСТАВНИ САДРЖАЈИ И ОПЕРАТИВНИ ЗАДАЦИ** | **Број часова по теми** | **Обрада** | **Остали типови** |
| **По завршеној теми/области ученици су у стању да у усменој комуникацији:** | **Ученици у усменој комуникацији уче и увежбавају:** |
| **10. Feeling good**  Исказивање потреба, осета и осећања; изрицање савета, забрана и обавеза; изражавање мишљења (слагања /неслагања). | - препознају и именују појмове који се односе на тему;  разумеју и реагују на свакодневне изразе у вези са непосредним и конкретним потребама, осетима и осећањима;  - изразе, основне потребе, осете и осећања познатим језичким средствима;  - разумеју и реагују на савете, присуство/одсуство обавезе;  - размене информације које се односе на савете, забране, присуство/одсуство обавезе;  - саопште савете, забране, присуство/одсуство обавезе користећи одговарајућа језичка средства;  - разумеју и формулишу исказе којима се тражи мишљење, изражава слагање/неслагање. | Речи и изразе који се односе на тему; језичке структуре *You should hold the hairdryer about 30cm from your ear.* ***(Should)*** *Kate is a secretary, isn’t she?* ***(Question tags)*** *I’ve decided to visit Germany this year. We may get a hamster for a pet.* ***(Full infinitive/Bare infinitive)*** *Mike’s good at playing chess.* ***(-ing form)*** текстове и дијалоге који се односе на тему и интеркултурне садржаје (слушају, читају, говоре и пишу). | **8** | **3** | **5** |
| **Корелација са другим предм.** | српски језик, физичко васпитање, час одељенског старешине | | | | |
| **Стандарди постигнућа** | 1.1.1. 1.1.2. 1.1.3. 1.1.4. 1.1.5. 1.1.6. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.14. 1.1.15. 1.1.17. 1.1.18. 1.1.19. 1.1.20. 1.1.21. 1.1.22. 1.1.23. 1.2.1. 1.2.2. 1.2.3. 1.2.4. 1.3.1. 1.3.2. 1.3.5. 2.1.1. 2.1.2. 2.1.3. 2.1.4. 2.1.5. 2.1.6. 2.1.7. 2.1.8. 2.1.9. 2.1.10. 2.1.12. 2.1.13. 2.1.14. 2.1.15. 2.1.16. 2.1.17. 2.1.19. 2.1.20. 2.1.21. 2.1.23. 2.1.24. 2.1.25. 2.1.26. 2.2.1. 2.2.2. 2.2.3. 2.3.1. 2.3.2. 2.3.5. 2.3.6. | | | | |
| **Начин провере постигнућа** | Посматрање и праћење, усмена провера кроз играње улога у паровима, симулације у паровима, тестови вештина и различите технике формативног оцењивања, пројекти ученика. | | | | |
| **Укупан број часова:** | | | **72** | **24** | **48** |

**Упутство за дидактичко-методичко остваривање програма**

**Упутство за дидактичко-методичко остваривање програма**

**Планирање наставе и учења**

Наставни програм оријентисан на исходе наставнику даје већу слободу у креирању и осмишљавању наставе и учења. Улога наставника је да контекстуализује програм према потребама конкретног одељења имајући у виду састав одељења и карактеристике ученика, уџбенике и друге наставне материјале, техничке услове, наставна средства и медије којима школа располаже, као и ресурсе и могућности локалне средине у којој се школа налази. Полазећи од датих исхода, садржаја и препоручених језичких активности у комуникативним ситуацијама наставник креира свој годишњи (глобални) план рада на основу кога ће касније развити оперативне планове. Исходи дефинисани по областима, тј. комуникативним функцијама, усмеравају наставника да операционализује исходе на нивоу једне или више наставних јединица. Наставник за сваку област има дефинисане исходе и од њега се очекује да за сваку наставну јединицу, у фази планирања и припреме часа, дефинише исходе имајући у виду ниво постигнућа ученика. То значи да исходе треба класификовати од оних које би сви ученици требало да достигну, преко оних које остварује већина па до оних које достиже мањи број ученика са високим степеном постигнућа.

При планирању треба, такође, имати у виду да се исходи разликују, да се неки могу лакше и брже остварити, док је за већину исхода потребно више времена, различитих активности и начина рада. У фази планирања наставе и учења веома је важно имати у виду да је уџбеник наставно средство које не одређује садржаје предмета и зато се садржајима у уџбенику приступа селективно и у складу са предвиђеним исходима. С обзиром на то да уџбеник није једини извор знања, наставник треба да упути ученике на друге изворе информисања и стицања знања и вештина.

**Остваривање наставе и учења**

Kомуникативна настава језик сматра средством комуникације. Стога је и програм усмерен ка исходима који указују на то шта је ученик у комуникацији у стању да разуме и продукује. Табеларни приказ наставника постепено води од комуникативне функције као области, преко активности које у настави оспособљавају ученика да комуницира и користи језик у свакодневном животу, у приватном, јавном или образовном домену. Примена овог приступа у настави страних језика заснива се на настојањима да се доследно спроводе и примењују следећи ставови:

– циљни језик употребљава се у учионици у добро осмишљеним контекстима од интереса за ученике, у пријатној и опуштеној атмосфери;

– говор наставника прилагођен је узрасту и знањима ученика;

– наставник мора бити сигуран да је схваћено значење поруке укључујући њене културолошке, васпитне и социјализирајуће елементе;

– битно је значење језичке поруке;

– знања ученика мере се јасно одређеним релативним критеријумима тачности и зато узор није изворни говорник;

– са циљем да унапреди квалитет и обим језичког материјала, настава се заснива и на социјалној интеракцији; рад у учионици и ван ње спроводи се путем групног или индивидуалног решавања проблема, потрагом за информацијама из различитих извора (интернет, дечији часописи, проспекти и аудио материјал) као и решавањем мање или више сложених задатака у реалним и виртуелним условима са јасно одређеним контекстом, поступком и циљем;

– наставник упућује ученике у законитости усменог и писаног кода и њиховог међусобног односа;

– сви граматички садржаји уводе се индуктивном методом кроз разноврсне контекстуализоване примере у складу са нивоом, а без детаљних граматичких објашњења, осим, уколико ученици на њима не инсистирају, а њихово познавање се вреднује и оцењује на основу употребе у одговарајућем комуникативном контексту.

Kомуникативно-интерактивни приступ у настави страних језика укључује и следеће категорије:

– усвајање језичког садржаја кроз циљано и осмишљено учествовање у друштвеном чину;

– поимање наставног програма као динамичне, заједнички припремљене и прилагођене листе задатака и активности;

– наставник треба да омогући приступ и прихватање нових идеја;

– ученици се посматрају као одговорни, креативни, активни учесници у друштвеном чину;

– уџбеници представљају извор активности и морају бити праћени употребом додатних аутентичних материјала;

– учионица је простор који је могуће прилагођавати потребама наставе из дана у дан;

– рад на пројекту као задатку који остварује корелацију са другим предметима и подстиче ученике на студиозни и истраживачки рад;

– за увођење новог лексичког материјала користе се познате граматичке структуре и обрнуто.

**Технике/активности**

Током часа се препоручује динамично смењивање техника/активности које не би требало да трају дуже од 15 минута.

Слушање и реаговање на команде наставника на страном језику или са аудио записа (слушај, пиши, повежи, одреди али и активности у вези са радом у учионици: цртај, сеци, боји, отвори/затвори свеску, итд.).

Рад у паровима, малим и великим групама (мини-дијалози, игра по улогама, симулације итд.).

Мануелне активности (израда паноа, презентација, зидних новина, постера и сл.).

Вежбе слушања (према упутствима наставника или са аудио-записа повезати појмове, додати делове слике, допунити информације, селектовати тачне и нетачне исказе, утврдити хронологију и сл.).

Игре примерене узрасту.

Kласирање и упоређивање (по количини, облику, боји, годишњим добима, волим/не волим, компарације...).

Решавање „текућих проблема” у разреду, тј. договори и мини-пројекти.

„Превођење” исказа у гест и геста у исказ.

Повезивање звучног материјала са илустрацијом и текстом, повезивање наслова са текстом или, пак, именовање наслова.

Заједничко прављење илустрованих и писаних материјала (планирање различитих активности, извештај/дневник са путовања, рекламни плакат, програм приредбе или неке друге манифестације).

Разумевање писаног језика:

– уочавање дистинктивних обележја која указују на граматичке специфичности (род, број, глаголско време, лице...);

– препознавање везе између група слова и гласова;

– одговарање на једноставна питања у вези са текстом, тачно/нетачно, вишеструки избор;

– извршавање прочитаних упутстава и наредби.

Писмено изражавање:

– повезивање гласова и групе слова;

– замењивање речи цртежом или сликом;

– проналажење недостајуће речи (употпуњавање низа, проналажење „уљеза”, осмосмерке, укрштене речи, и слично);

– повезивање краћег текста и реченица са сликама/илустрацијама;

– попуњавање формулара (пријава за курс, налепнице нпр. за пртљаг);

– писање честитки и разгледница;

– писање краћих текстова.

Увођење дечије књижевности и транспоновање у друге медије: игру, песму, драмски израз, ликовни израз.

Предвиђена је израда два писмена задатка у току школске године.

**Стратегије за унапређивање и увежбавање језичких вештина**

С обзиром на то да се исходи операционализују преко језичких вештина, важно је да се оне у настави страних језика перманентно и истовремено увежбавају. Само тако ученици могу да стекну језичке компетенције које су у складу са задатим циљем.

Стога је важно развијати стратегије за унапређивање и увежбавање језичких вештина.

**Слушање**

Разумевање говора је језичка активност декодирања дословног и имплицитног значења усменог текста; поред способности да разазнаје фонолошке и лексичке јединице и смисаоне целине на језику који учи, да би успешно остварио разумевање ученик треба да поседује и следеће компетенције:

– дискурзивну (о врстама и карактеристикама текстова и канала преношења порука),

– референцијалну (о темама о којима је реч) и

– социокултурну (у вези са комуникативним ситуацијама, различитим начинима формулисања одређених говорних функција и др.).

Тежина задатака у вези са разумевањем говора зависи од више чинилаца:

– од личних особина и способности онога ко слуша, укључујући и његов капацитет когнитивне обраде,

– од његове мотивације и разлога због којих слуша дати усмени текст,

– од особина онога ко говори,

– од намера с којима говори,

– од контекста и околности – повољних и неповољних – у којима се слушање и разумевање остварују,

– од карактеристика и врсте текста који се слуша, итд.

Прогресија (од лакшег ка тежем, од простијег ка сложенијем) за ову језичку активност у оквиру програма предвиђена је, стога, на више равни. Посебно су релевантне следеће:

– присуство/одсуство визуелних елемената (на пример, лакшим за разумевање сматрају се они усмени текстови који су праћени визуелним елементима због обиља контекстуалних информација које се аутоматски уписују у дуготрајну меморију, остављајући пажњи могућност да се усредсреди на друге појединости);

– дужина усменог текста;

– брзина говора;

– јасност изговора и евентуална одступања од стандардног говора;

– познавање теме;

– могућност/немогућност поновног слушања и друго.

**Читање**

Читање или разумевање писаног текста спада у тзв. визуелне рецептивне језичке вештине. Том приликом читалац прима и обрађује тј. декодира писани текст једног или више аутора и проналази његово значење. Током читања неопходно је узети у обзир одређене факторе који утичу на процес читања, а то су карактеристике читалаца, њихови интереси и мотивација као и намере, карактеристике текста који се чита, стратегије које читаоци користе, као и захтеви ситуације у којој се чита.

На основу намере читаоца разликујемо следеће врсте читања:

– читање ради усмеравања;

– читање ради информисаности;

– читање ради праћења упутстава;

– читање ради задовољства.

Током читања разликујемо и ниво степена разумевања, тако да читамо да бисмо разумели:

– глобалну информацију;

– посебну информацију,

– потпуну информацију;

– скривено значење одређене поруке.

**Писање**

Писана продукција подразумева способност ученика да у писаном облику опише догађаје, осећања и реакције, пренесе поруке и изрази ставове, као и да резимира садржај различитих порука (из медија, књижевних и уметничких текстова итд.), води белешке, сачини презентације и слично.

Тежина задатака у вези са писаном продукцијом зависи од следећих чинилаца: познавања лексике и нивоа комуникативне компетенције, капацитета когнитивне обраде, мотивације, способности преношења поруке у кохерентне и повезане целине текста.

Прогресија означава процес који подразумева усвајање стратегија и језичких структура од лакшег ка тежем и од простијег ка сложенијем. Сваки виши језички ниво подразумева циклично понављање претходно усвојених елемената, уз надоградњу која садржи сложеније језичке структуре, лексику и комуникативне способности. За ову језичку активност у оквиру програма предвиђена је прогресија на више равни. Посебно су релевантне следеће:

– теме (ученикова свакодневница и окружење, лично интересовање, актуелни догађаји и разни аспекти из друштвено-културног контекста, као и теме у вези са различитим наставним предметима);

– текстуалне врсте и дужина текста (формални и неформални текстови, резимирање, личне белешке);

– лексика и комуникативне функције (способност ученика да оствари различите функционалне аспекте као што су описивање људи и догађаја у различитим временским контекстима, да изрази претпоставке, сумњу, захвалност и слично у приватном, јавном и образовном домен);

– степен самосталности ученика (од вођеног/усмераваног писања, у коме се ученицима олакшава писање конкретним задацима и упутствима, до самосталног писања).

**Говор**

Говор као продуктивна вештина посматра се са два аспекта, и то у зависности од тога да ли је у функцији монолошког излагања, при чему говорник саопштава, обавештава, презентује или држи предавање једној или више особа, или је у функцији интеракције, када се размењују информације између два или више саговорника са одређеним циљем, поштујући принцип сарадње током дијалога.

Активности монолошке говорне продукције су:

– јавно обраћање (саопштења, давање упутстава и информација);

– излагање пред публиком (предавања, презентације, репортаже, извештавање и коментари о неким догађајима и сл.)

– Ове активности се могу реализовати на различите начине и то:

– читањем писаног текста пред публиком;

– спонтаним излагањем или излагањем уз помоћ визуелне подршке у виду табела, дијаграма, цртежа и др.

– реализацијом увежбане улоге или певањем.

Интеракција подразумева сталну примену и смењивање рецептивних и продуктивних стратегија, као и когнитивних и дискурзивних стратегија (узимање и давање речи, договарање, усаглашавање, предлагање решења, резимирање, ублажавање или заобилажење неспоразума или посредовање у неспоразуму) које су у функцији што успешнијег остваривања интеракције. Интеракција се може реализовати кроз низ активности, на пример:

– размену информација,

– спонтану конверзацију,

– неформалну или формалну дискусију, дебату,

– интервју или преговарање, заједничко планирање и сарадњу.

Социокултурна компетенција и медијација

Социокултурна компетенција и медијација представљају скуп теоријских знања (компетенција) која се примењују у низу језичких активности у два основна језичка медијума (писаном и усменом) и уз примену свих других језичких активности (разумевање говора, говор и интеракција, писање и разумевање писаног текста). Дакле, представљају веома сложене категорије које су присутне у свим аспектима наставног процеса и процеса учења.

Социокултурна компетенција представља скуп знања о свету уопште, као и о сличностима и разликама између културних и комуникативних модела сопствене говорне заједнице и заједнице/заједница чији језик учи. Та знања се, у зависности од нивоа општих језичких компетенција, крећу од познавања основних комуникативних принципа у свакодневној комуникацији (основни функционални стилови и регистри), до познавања карактеристика различитих домена језичке употребе (приватни, јавни и образовни), паралингвистичких елемената, и елемената културе/култура заједница чији језик учи. Наведена знања потребна су за компетентну, успешну комуникацију у конкретним комуникативним активностима на циљном језику.

Посебан аспект социокултурне компетенције представља интеркултурна компетенција, која подразумева развој свести о другом и другачијем, познавање и разумевање сличности и разлика између светова, односно говорних заједница, у којима се ученик креће. Интеркултурна компетенција такође подразумева и развијање толеранције и позитивног става према индивидуалним и колективним карактеристикама говорника других језика, припадника других култура које се у мањој или већој мери разликују од његове сопствене, то јест, развој интеркултурне личности, кроз јачање свести о вредности различитих култура и развијање способности за интегрисање интеркултурних искустава у сопствени културни модел понашања и веровања.

Медијација представља активност у оквиру које ученик не изражава сопствено мишљење, већ функционише као посредник између особа које нису у стању да се директно споразумевају. Медијација може бити усмена и писана, и укључује сажимање и резимирање текста и превођење. Превођење се у овом програму третира као посебна језичка активност која никако не треба да се користи као техника за усвајање било ког аспекта циљног језика предвиђеног комуникативном наставом. Превођење подразумева развој знања и вештина коришћења помоћних средстава (речника, приручника, информационих технологија, итд.) и способност изналажења структуралних и језичких еквивалената између језика са кога се преводи и језика на који се преводи.

**Упутство за тумачење граматичких садржаја**

Настава граматике, с наставом и усвајањем лексике и других аспеката страног језика, представља један од предуслова овладавања страним језиком. Усвајање граматике подразумева формирање граматичких појмова и граматичке структуре говора код ученика, изучавање граматичких појава, формирање навика и умења у области граматичке анализе и примене граматичких знања, као прилог изграђивању и унапређивању културе говора.

Граматичке појаве треба посматрати са функционалног аспекта (функционални приступ). У процесу наставе страног језика у што већој мери треба укључивати оне граматичке категорије које су типичне и неопходне за свакодневни говор и комуникацију, и то кроз разноврсне моделе, применом основних правила и њиховим комбиновањем. Треба тежити томе да се граматика усваја и рецептивно и продуктивно, кроз све видове говорних активности (слушање, читање, говор и писање, као и превођење), на свим нивоима учења страног језика, према јасно утврђеним циљевима, стандардима и исходима наставе страних језика.

Граматичке категорије су разврстане у складу са Европским референтним оквиром за живе језике за сваки језички ниво који подразумева прогресију језичких структура према комуникативним циљевима: од простијег ка сложенијем и од рецептивног ка продуктивном. Сваки виши језички ниво подразумева граматичке садржаје претходних језичких нивоа. Цикличним понављањем претходно усвојених елемената надограђују се сложеније граматичке структуре. Наставник има слободу да издвоји граматичке структуре које ће циклично понављати у складу са постигнућима ученика, као и потребама наставног контекста.

Главни циљ наставе страног језика јесте развијање комуникативне компетенције на одређеном језичком нивоу, у складу са статусом језика и годином учења. С тим у вези, уз одређене граматичке категорије стоји напомена да се усвајају рецептивно, док се друге усвајају продуктивно.

**Праћење и вредновање наставе и учења**

Рад сваког наставника састоји се од планирања, остваривања и праћења и вредновања. Важно је да наставник континуирано прати и вреднује не само постигнућа ученика, процес наставе и учења, већ и сопствени рад како би перманентно унапређивао наставни процес.

Процес праћења остварености исхода почиње проценом нивоа знања ученика на почетку школске године како би наставници могли да планирају наставни процес и процес праћења и вредновања ученичких постигнућа и напредовања. Тај процес се реализује формативним и сумативним вредновањем. Док се код формативног оцењивања током године прате постигнућа ученика различитим инструментима (дијагностички тестови, самоевалуација, језички портфолио, пројектни задаци и др.), сумативним оцењивањем (писмени задаци, завршни тестови, тестови језичког нивоа) прецизније се процењује оствареност исхода или стандарда на крају одређеног временског периода (крај полугодишта, године, циклуса образовања). Формативно вредновање није само праћење ученичких постигнућа, већ и праћење начина рада и средство које омогућава наставнику да у току наставног процеса мења и унапређује процес рада. Током оцењивања и вредновања ученичких постигнућа треба водити рачуна да се начини на које се оно спроводи не разликује од уобичајених активности на часу јер се и оцењивање и вредновање сматрају саставним делом процеса наставе и учења, а не изолованим активностима које стварају стрес код ученика и не дају праву слику њихових постигнућа. Оцењивањем и вредновањем треба да се обезбеди напредовање ученика у остваривању исхода, као и квалитет и ефикасност наставе. Сврха оцењивања треба да буде и јачање мотивације за напредовањем код ученика, а не истицање њихових грешака. Елементи који се вреднују су разноврсни и треба да допринесу свеопштој слици о напредовању ученика, јачању њихових комуникативних компетенција, развоју вештина и способности неопходних за даљи рад и образовање. То се постиже оцењивањем различитих елемената као што су језичке вештине (читање, слушање, говор и писање), усвојеност лексичких садржаја и језичких структура, примена правописа, ангажованост и залагање у раду на часу и ван њега, примена социолингвистичких норми. Приликом оцењивања и вредновања неопходно је да начини провере и оцењивања буду познати ученицима односно усаглашени са техникама, типологијом вежби и врстама активности које су примењиване на редовним часовима, као и начинима на који се вреднују постигнућа. Таква правила и организација процеса вредновања и оцењивања омогућавају позитивну и здраву атмосферу у наставном процесу, као и квалитетне међусобне односе и комуникацију на релацији ученик – наставник, као и ученик – ученик.